হুট করেই অমিতাভ রেজার পরিচালনায় একটি বিজ্ঞাপনচিত্র দিয়ে ২০০৮ এর দিকে মিডিয়ায় হৈচৈ ফেলে দিয়েছিলেন মডেল ও অভিনেত্রী সারিকা। পত্রিকার বিনোদন পাতায়, টেলিভিশন, পর্দায়, বিলবোর্ডে এবং সাধারণ মানুষের মনে অল্প সময়েই জায়গা করে নিয়েছিলেন তিনি। ব্যস্ততা বেড়ে যায় টেলিভিশন নাটকে। জনপ্রিয়তা তুঙ্গে উঠতে থাকে। প্রস্তাব আসে চলচ্চিত্রেরও। সারিকা যেন সত্যিই তারা হয়ে আকাশে ভাসতে থাকলেন। কিন্তু তিনি হয়তো জানেন না আকাশের তারাও মাঝে মাঝে খসে পড়ে। সে দৃশ্য খুব বেশি মানুষের দেখা হয় না। তারকাদের পতনও নিরবেই ঘটে। সারিকা নামের এ তারকার পতনও অনেকটা নীরবেই ঘটেছে। তবে অভিনয় জগত ছেড়ে এখন তিনি স্বামী-সংসার নিয়ে দিব্যি সুখে রয়েছেন।